बे हाबाफारियावनो बाहागो लानानै बारग’ बि.एल.टि.नि दैदेनगिरि बिटिसिनि बारग’ मावफुंगिरि सोद्रोमा मन’ कुमार ब्रह्मआ बुङोदि 1 रोजानिबो गोबांसिन बारग’ बि.एल.टि. मावफारियाफोरा दिनैसिमबो भारत सोरखार आरो आसाम सोरखारनिफ्राय जेरैबादि सुबिदा मोननांगौमोन बेफोरखौ मोनफुंजोबनो हायाखै बिनि थाखायनो नखर-संसार सामलायनायाव गोबां जेंनाजों मोगा-मोगि जानांदों। आरो दिनैसिम गोबाङानो रुंसारि जालांबाय आरो गोबाङानो बेराम आजारजों नाख्रेबजानानै दं। बिनि थाखायनो सोरखारनिफ्राय बारग’ बि.एल.टि. मावफारियाफोरनो थाबैनो मोन्नांगौ राङारि अनसुंथायखौ होनांगौ होन्नानै सोरखारनि खाथियाव दाबि दैखांदों।